section_heading: Povijest
paragraph_text: Danas na tom lokalitetu postoje brojni ostaci nekadašnjih naselja, koji nedvosmisleno pokazuju na gospodarske domete ondašnjih stanovnika, koji su se na prvom mjestu bavili ribolovom i uzgajanjem maslina i vinove loze. Poslije gašenja matice, na tom mjestu nikad više nije niknulo novo naselje, a danas su tamo vinogradi i maslinici lokalnog stanovništva.